பிரபல ஆங்கில நாளிதழில் பயிற்சி பத்திரிகையாளராக பணிபுரிகிறார் சமந்தா. தன்னுடன் பணிபுரியும் சீனியர் க்ரைம் பத்திரிகையாளரான ராகுல் ரவீந்திரனை முதலில் நட்புடன் பழகி காதலிக்க வைக்க முயற்சி செய்கிறார். இதனிடையே வேளச்சேரி பாலத்தில் நடுவில் இருக்கும் தடுப்புக் கற்களை அகற்றிவிட்டு யு டர்ன் எடுக்கும் நபர்களால் விபத்துக்கள் ஏற்படுவதைப் பற்றி கட்டுரை எழுத நினைக்கிறார். அதற்காக அந்த பாலத்தில் எப்பொழுதும் பிச்சை எடுக்கும் நபரை தேர்ந்தெடுத்து யார் யு டர்ன் போட்டாலும் இரு சக்கர வாகனத்தின் நம்பரை குறிப்பெடுத்து தரும்படி கூறி அதற்கு பணமும் கொடுக்கிறார். அதன்படி கிடைக்கும் வண்டி நம்பரை வைத்து முகவரி கண்டுபிடித்து பேட்டி எடுக்கச் செல்கிறார். ஆனால் அந்த பிளாட்டில் அழைப்பு மணி அடித்தும் யாரும் வராததால் திரும்பி சென்று விடுகிறார். அதன் பின் நண்பர் ராகுலுடன் படம் பார்த்து விட்டு வீட்டிற்கு செல்லும் வழியில் போலீஸ் சமந்தாவை கைது செய்து அழைத்துச் செல்கிறது. பிளாட்டில் தேடிச் சென்ற நபர் இறந்து கிடக்கவே சமந்தா தான் கொலை செய்திருப்பார் என்று போலீஸ் உயர் அதிகாரி ஆடுகளம் நரேன் விசாரிக்கச்சொல்கிறார்.சமந்தாவை விசாரிக்கும் இன்ஸ்பெக்டர் ஆதியிடம் தன்னிடம் இருந்த பத்து நம்பர்களை கொடுத்து தன்னுடைய வேலையைப் பற்றிச்சொல்கிறார். அந்த பத்து நம்பர்களின் உள்ள நபர்களை விசாரிக்கும் இன்ஸ்பெக்டர் ஆதிக்கு அனைவரும் மர்மமான முறையில் இறந்து விட்டனர் என்பதையறிந்து அதிர்ச்சியாகிறார். சமந்தா கொலை செய்தாரா? கொலையா? தற்கொலையா? செய்தது யார்? காரணம் என்ன? சமந்தா இந்தக் கொலைப்பழியிலிருந்து தப்பித்தாரா? உண்மையான காரணத்தை கண்டுபிடித்தாரா? என்பதே த்ரிலில்லிங்கான யு டர்ன் படத்தின் க்ளைமேக்ஸ்.